

TELŠIŲ RAJONO SAVIVALDYBĖS ADMINISTRACIJOS 
DIREKTORIUS


ĮSAKYMAS
DĖL TELŠIŲ RAJONO SAVIVALDYBĖS ADMINISTRACIJOS LYGIŲ GALIMYBIŲ POLITIKOS IR JOS ĮGYVENDINIMO TVARKOS APRAŠO BEI LYGIŲ GALIMYBIŲ 2025–2027 M. VEIKSMŲ PLANO PATVIRTINIMO

2025 m. kovo 19 d. Nr. A1-365
Telšiai 


Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos lygių galimybių įstatymo 5 straipsnio 1 dalies 2 punktu ir 2 dalimi, Lietuvos Respublikos moterų ir vyrų lygių galimybių įstatymo 4 straipsnio 1 dalies 2 punktu:
.	T v i r t i n u pridedamus:
.	Telšių rajono savivaldybės administracijos lygių galimybių politikos ir jos įgyvendinimo tvarkos aprašą.
.	Telšių rajono savivaldybės administracijos lygių galimybių 2025–2027 m. veiksmų planą.
. P r i p a ž į s t u netekusiu galios Telšių rajono savivaldybės administracijos direktoriaus 2017 m. lapkričio 14 d. įsakymą Nr. A1-2010 „Dėl Telšių rajono savivaldybės administracijos lygių galimybių politikos ir jos įgyvendinimo tvarkos patvirtinimo“.



Administracijos direktorė								Lina Leinartienė

PATVIRTINTA
Telšių rajono savivaldybės
administracijos direktoriaus 
2025 m. kovo 19 d. įsakymu
Nr. A1-365



 SKYRIUS


.	Telšių rajono savivaldybės administracijos (toliau – Savivaldybės administracija) lygių galimybių politikos ir jos įgyvendinimo tvarkos aprašas (toliau – Aprašas) nustato lygių galimybių Savivaldybės administracijoje principus, jų įgyvendinimo darbe sąlygas ir tvarką, taip pat besikreipiančių dėl priėmimo į pareigas asmenų lygių galimybių įgyvendinimo tvarką ir principus.
.	Aprašo tikslas – užtikrinti, kad priimant į darbą Telšių rajono savivaldybės administracijoje, darbo Telšių rajono savivaldybės administracijoje metu ir iš jos atleidžiant būtų laikomasi lygių galimybių principo ir draudimo varžyti darbuotojų teises arba teikti jiems privilegijas lyties, rasės, tautybės, kalbos, kilmės, socialinės padėties, amžiaus, lytinės orientacijos, negalios, etninės priklausomybės, narystės politinėje partijoje ar asociacijoje, religijos, tikėjimo, įsitikinimų ar pažiūrų, ketinimo turėti vaiką (vaikų) ir kitais pagrindais, nesusijusiais su asmenų dalykinėmis savybėmis.
.	Apraše vartojamos sąvokos atitinka Lietuvos Respublikos lygių galimybių įstatyme ir Lietuvos Respublikos moterų ir vyrų lygių galimybių įstatyme apibrėžtas sąvokas.
.	Aprašo nuostatos taikomos visiems Administracijos darbuotojams (toliau – Darbuotojai) ir pretenduojantiems į Administracijos laisvas pareigybes asmenims (toliau – Pretendentai).

. Diskriminacija – tiesioginė ar netiesioginė diskriminacija, priekabiavimas, nurodymas diskriminuoti lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu.
. Lygios galimybės – tarptautiniuose žmogaus ir piliečių teisių dokumentuose ir Lietuvos Respublikos įstatymuose įtvirtintų žmogaus teisių įgyvendinimas nepaisant lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos.
. Lygių galimybių pažeidimas – tai tiesioginė ir netiesioginė diskriminacija, nurodymas diskriminuoti, priekabiavimas. 
. Netiesioginė diskriminacija – veikimas ar neveikimas, teisės norma ar vertinimo kriterijaus, akivaizdžiai neutrali sąlyga ar praktika, kurie formaliai yra vienodi, bet juos įgyvendinant ar pritaikant atsiranda ar gali atsirasti faktinis naudojimosi teisėmis apribojimas arba privilegijų, pirmenybės ar pranašumo teikimas lyties, rasės, tautybės, pilietybės, kalbos, kilmės, socialinės priklausomybės, religijos pagrindu, nebent šį veikimą ar neveikimą, teisės normą ar vertinimo kriterijų, sąlygą ar praktiką pateisina teisėtas tikslas, o šio tikslo siekiama tinkamomis ir būtinomis priemonėmis.
. Priekabiavimas – nepageidaujamas elgesys, kai lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu siekiama įžeisti arba įžeidžiamas asmens orumas ir siekiama sukurti arba sukuriama bauginanti, priešiška, žeminanti ar įžeidžianti aplinka.
. Seksualinis priekabiavimas – Nepageidaujamas užgaulus, žodžiu, raštu ar fiziniu veiksmu išreikštas seksualinio pobūdžio elgesys su asmeniu, kai tokį elgesį lemia tikslas ar jo poveikis pakenkti asmens orumui, ypač sukuriant bauginančią, priešišką, žeminančią ar įžeidžiančią aplinką. 
. Socialinė padėtis – asmens padėtis, kurią lemia jo šeiminė padėtis, įgytas išsilavinimas, kvalifikacija ar mokymasis ir studijos mokslo ir studijų institucijose, turima nuosavybė, gaunamos pajamos, teisės aktuose nustatytos valstybės paramos poreikis ir (arba) kiti su asmens turtine padėtimi susiję veiksniai.
. Tiesioginė diskriminacija – elgesys su asmeniu, kai lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios,  etninės priklausomybės, religijos pagrindu jam taikomos mažiau palankios sąlygos, negu panašiomis aplinkybėmis yra, buvo ar būtų taikomos kitam asmeniui, išskyrus:
. įstatymų nustatytus apribojimus dėl amžiaus, kai tai pateisina teisėtas tikslas, o šio tikslo siekiama tinkamomis ir būtinomis priemonėmis;
. įstatymų nustatytą reikalavimą mokėti valstybinę kalbą;
. įstatymų nustatytais atvejais draudimą dalyvauti politinėje veikloje;
. įstatymų nustatytas dėl pilietybės taikomas skirtingas teises;
. įstatymų nustatytas specialias priemones sveikatos apsaugos, darbuotojų saugos, užimtumo, darbo rinkos srityje, siekiant sukurti ir taikyti integraciją į darbo aplinką garantuojančias ir skatinančias sąlygas bei galimybes;
. įstatymų nustatytas specialias laikinąsias priemones, taikomas siekiant užtikrinti lygybę ir užkirsti kelią lygių galimybių pažeidimui lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu;
. kai dėl konkrečių profesinės veiklos rūšių pobūdžio arba dėl jų vykdymo sąlygų tam tikra žmogaus savybė yra esminis ir lemiamas profesinis reikalavimas, o šis tikslas yra teisėtas ir reikalavimas proporcingas;
. kai ribojimų, specialių reikalavimų arba tam tikrų sąlygų dėl asmens socialinės padėties teisinį reguliavimą pateisina teisėtas tikslas, o šio tikslo siekiama tinkamomis ir būtinomis priemonėmis;
. atskirų sporto varžybų asmenims su negalia rengimą;
. lengvatų teikimą amžiaus, negalios bei socialinės padėties pagrindu, kai tai pateisina teisėtas tikslas, o šio tikslo siekiama tinkamomis ir būtinomis priemonėmis.
. Kitos Apraše vartojamos sąvokos suprantamos ir aiškinamos taip, kaip jos apibrėžtos Lietuvos Respublikos lygių galimybių įstatyme, Lietuvos Respublikos moterų ir vyrų lygių galimybių įstatyme ar vartojamos Lietuvos Respublikos darbo kodekse.

. Įdarbinimas ar įdarbinimo eiga yra nustatomi tik pagal asmens dalykines savybes ir kriterijus, susijusius su darbu einant atitinkamas pareigas. Visais atvejais pagrindinis dėmesys skiriamas sugebėjimui gerai atlikti darbą.
. Visiems darbuotojams suteikiamos vienodos galimybės darbo metu. Savivaldybės administracija organizuoja darbą taip, kad kiekvienas darbuotojas jaustųsi gerbiamas ir galėtų panaudoti savo gebėjimus.
. Kiekvienas darbuotojas turi teisę dirbti tokioje aplinkoje, kurioje būtų skatinama pagarba kiekvieno asmens orumui.
. Visiems darbuotojams yra suteikiamos galimybės mokytis, ugdyti savo gebėjimus ir siekti profesinės pažangos.
. Visiems darbuotojams užtikrinamos vienodos darbo sąlygos, galimybė kelti kvalifikaciją, persikvalifikuoti, įgyti praktinio darbo patirties, neatsižvelgiant į darbuotojų lytį, rasę, tautybę, kalbą, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją.
. Visi Savivaldybės administracijos darbuotojai privalo laikytis šio Aprašo, kad būtų užtikrintos lygios galimybės ir išvengta diskriminacijos. Darbuotojai neturi diskriminuoti, priekabiauti, tyčiotis ar gąsdinti kitų darbuotojų dėl jų lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, o šie neturi persekioti ar imtis kitų poveikio priemonių prieš tokius darbuotojus, kurie pateikia nepagrįstus kaltinimus. 
. Ne visi ir nevisiškai vienodo elgesio su darbuotojais atvejai turi būti laikomi diskriminacija ar kitokiu lygių galimybių pažeidimu. Diskriminacija nelaikomi vadinamieji pozityviosios diskriminacijos atvejai:
. speciali moterų apsauga nėštumo bei gimdymo ir vaiko žindymo metu;
. tik moterims taikomi žmonių saugos darbe reikalavimai, kuriais, atsižvelgiant į moterų fiziologines savybes, siekiama išsaugoti jų sveikatą;
. įstatymų numatyti amžiaus ribojimai, kai tai pateisina teisėtas tikslas, o šio tikslo siekiama tinkamomis ir būtinomis priemonėmis;
. įstatymų nustatytas reikalavimas mokėti valstybinę kalbą;
. įstatymų nustatytais atvejais dėl pilietybės taikomos skirtingos teisės;
. įstatymų nustatytos specialios priemonės, taikomos sveikatos apsaugos, darbo saugos, užimtumo, darbo rinkos srityse, siekiant neįgaliesiems sukurti ir taikyti integraciją į darbo aplinką garantuojančias ir skatinančias sąlygas bei galimybes;
. įstatymų nustatytos specialios laikinosios priemonės, taikomos siekiant užtikrinti lygybę ir užkirsti kelią lygių galimybių pažeidimui dėl amžiaus, lytinės orientacijos, negalios, rasės ar etninės priklausomybės, religijos ar įsitikinimų;
. atvejai, kai dėl konkrečių profesinės veiklos rūšių pobūdžio arba dėl jų vykdymo sąlygų tam tikra žmogaus savybė yra įprastas ir lemiamas profesinis reikalavimas, o šis tikslas teisėtas ir reikalavimas yra proporcingas.
. Savivaldybės administracijoje draudžiama priekabiauti, seksualiai priekabiauti, duoti nurodymus diskriminuoti kitus darbuotojus, taip pat užtikrinama, kad dėl diskriminacijos arba priekabiavimo skundą pateikę darbuotojai nebūtų persekiojami, nepatirtų priešiško elgesio ar kitų neigiamų pasekmių (pvz., psichologinio spaudimo, pareigų pažeminimo, atleidimo iš darbo). Administracijos darbuotojai privalo netoleruoti diskriminacijos ir būti nepakantūs pastebėtiems diskriminavimo, priekabiavimo ar seksualinio priekabiavimo atvejams, jų netoleruoti ir neskatinti.
. Savivaldybės administracija užtikrina neįgaliems asmenims sąlygas kandidatuoti į laisvas pareigybes Administracijoje, taip pat dirbti, siekti karjeros ar mokytis, įskaitant tinkamą patalpų pritaikymą, jeigu dėl tokių priemonių nebus proporcingai apsunkinamos Administracijos pareigos.
. Savivaldybės administracija imasi priemonių, kad darbuotojas darbo vietoje nebūtų diskriminuojamas dėl tėvystės atostogų, atostogų vaikui prižiūrėti, nemokamų atostogų, skirtų sergančiam šeimos nariui ar kartu su darbuotoju gyvenančiam asmeniui slaugyti (prižiūrėti), suteikimo ir lankstaus darbo grafiko nustatymo.
. Visiems darbuotojams, neatsižvelgiant į jų lytį, rasę, tautybę, kalbą, kilmę, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją ar kitą įstatymų saugomą tapatybės bruožą, sudaroma sveika ir saugi darbo aplinka. Kiekvienam darbuotojui sudaromos sąlygos darbo funkcijoms atlikti ir suteikiamos darbui atlikti reikalingos priemonės bei turtas.
. Priimant sprendimus dėl darbuotojų darbo laiko trukmės, darbo valandų, lankstaus darbo, privalomų arba papildomų atostogų, nuotolinio darbo draudžiama diskriminuoti darbuotojus lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos ar kitais įstatyme numatytais pagrindais, nesusijusiais su darbuotojo dalykinėmis savybėmis ir darbo funkcijomis.

. Savivaldybės administracija pritaria darbuotojų įvairovei ir siekia užtikrinti, kad su visais joje siekiančiais dirbti pretendentais būtų elgiamasi sąžiningai ir kad jie į darbą būtų priimami remiantis sugebėjimais ir kvalifikacija.
. Priėmimo į darbą metu siekiama atrinkti pačius tinkamiausius pareigoms darbuotojus atsižvelgiant į jų patirtį ir kvalifikaciją.
. Bendrieji ir specialieji reikalavimai pareigybei nustatomi pareigybių aprašymuose.
. Skelbimai apie laisvas darbo vietas rengiami vadovaujantis teisės aktais ir taip, kad jie nesuteiktų galimybės dalyvauti atrankoje dėl laisvos darbo vietos tik tam tikros lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos kandidatams.
. Darbuotojų atranka paremta laisvomis darbo vietomis, tinkamumu ir gebėjimu atlikti darbą; informacija, gauta iš kandidatų, siejama tik su kvalifikacija, susijusia su konkrečiai pareigybei keliamais reikalavimais. 
. Visi klausimai, užduodami kandidatams į laisvas darbo vietas, turi būti susiję su atrankos kriterijais. Negalima užduoti klausimų apie kandidato lytį, amžių, lytinę orientaciją, socialinę padėtį, neįgalumą, rasę ar etninę priklausomybę, religiją, įsitikinimus ar tikėjimą, daryti prielaidų apie kandidato vaidmenį namuose ir šeimoje tiek, kiek tai tiesiogiai nesusiję su Lietuvos Respublikos darbo kodekse numatytų garantijų taikymu darbuotojui.
. Neįgaliems kandidatams, kurie tai nurodys kreipdamiesi dėl laisvos darbo vietos, bus sudaromos atitinkamos sąlygos atrankos metu (pvz., lengvai pasiekiamos pokalbių patalpos), kad tokiems kandidatams būtų suteikiamos lygios galimybės su kitais kandidatais. 
. Visiems darbuotojams taikomi vienodi teisės aktuose nustatyti atleidimo iš darbo pagrindai ir atleidimo iš darbo kriterijai, susiję su darbuotojo kvalifikacija, darbo pareigų vykdymu. Priimant sprendimą dėl darbuotojo atleidimo, visiems darbuotojams atleidimo kriterijai yra taikomi vienodai neatsižvelgiant į lytį, rasę, tautybę, kalbą, kilmę, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją.

. Savivaldybės administracija, atsižvelgdama į strateginius tikslus ir finansines galimybes, organizuoja darbuotojų mokymus, kurie:
. supažindina darbuotojus su galiojančiais teisės aktais lygių galimybių srityje;
. padeda darbuotojams elgtis taip, kad būtų išvengta lygių galimybių politikos ir teisės aktų pažeidimų.

. Nustatant darbo užmokestį konkretiems darbuotojams vadovaujamasi kriterijais, susijusiais su darbuotojo veiklos sudėtingumu, atsakomybės lygiu, profesinio darbo patirtimi, žinojimu ir žinių sudėtingumu, problemų sprendimu, papildomų įgūdžių, svarbių einamoms pareigoms gebėjimų turėjimu. Nustatant darbo užmokestį neatsižvelgiama į darbuotojo lytį, rasę, tautybę, kalbą, kilmę, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją.
. Visiems darbuotojams už tą patį ar lygiavertį darbą privalo būti mokamas toks pats atlyginimas neatsižvelgiant į jų lytį, amžių, lytinę orientaciją, socialinę padėtį, negalią, rasę ar etninę priklausomybę, religiją, įsitikinimus ar tikėjimą. Toks pats darbas reiškia atlikimą darbo veiklos, kuri pagal objektyvius kriterijus vienoda ar panaši į kitą darbo veiklą tiek, kad abu darbuotojai gali būti sukeisti vietomis be didesnių sąnaudų. Lygiavertis darbas reiškia, kad jis pagal objektyvius kriterijus yra ne mažesnės kvalifikacijos ir ne mažiau reikšmingas negu kitas palyginamasis darbas.
. Kriterijai, kuriais vadovaujamasi atrenkant kandidatus paaukštinimui, susiję išimtinai tik su asmens gebėjimais, atliekamo darbo kokybe ir asmeniniais pasiekimais profesinėje srityje; nė vienas darbuotojas negali būti diskriminuojamas dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos.	
. Metinis ar kito periodo darbuotojų darbo rezultatų vertinimas atliekamas vadovaujantis ir taikant vienodus kriterijus visiems darbuotojams neatsižvelgiant į darbuotojų lytį, rasę, tautybę, kalbą, kilmę, socialinę padėtį, tikėjimą, įsitikinimus ar pažiūras, amžių, lytinę orientaciją, negalią, etninę priklausomybę, religiją ar kitas aplinkybes, kurios nėra susijusios su darbuotojo profesija, darbo pareigų vykdymu, profesiniais pasiekimais ar asmeniniais darbo rezultatais.

. Savivaldybės administracija imasi priemonių, kad darbuotojas darbo vietoje nepatirtų priekabiavimo, seksualinio priekabiavimo ir nebūtų diskriminuojamas, taip pat nebūtų persekiojamas ir būtų apsaugotas nuo priešiško elgesio ar neigiamų pasekmių, jeigu pateikia skundą dėl diskriminacijos ar dalyvauja byloje dėl diskriminacijos.
. Darbuotojai ir kandidatai į laisvas darbo vietas, kurie mano, kad jų lygios galimybės pažeidžiamos ar jie yra diskriminuojami, turi teisę kreiptis asmeniškai ar raštu į Administracijos direktorių ir nurodyti asmenį, kuris galimai pažeidžia darbuotojo ar kandidato į laisvą darbo vietą lygias galimybes ar jį diskriminuoja. 
. Savivaldybės administracija, gavusi ir užregistravusi darbuotojo ar kandidato į laisvą darbo vietą skundą dėl lygių galimybių pažeidimo ar diskriminacijos, nedelsdama jį nagrinėja ir atsako pagal teisės aktais Administracijai nustatytą kompetenciją. Gavus skundą, kuris nėra priskirtas Administracijos kompetencijai, jis perduodamas nagrinėti Lygių galimybių kontrolieriaus tarnybai, jei teisės aktai nenustato kitaip. Informacija apie tokį skundą yra konfidenciali ir negali būti paviešinta asmenims, kurie nėra susiję su galimu pažeidimu ar jo tyrimu.
. Savivaldybės administracija galimo pažeidimo tyrimo metu bendradarbiauja su tyrimą atliekančiomis institucijomis, teikia visą turimą informaciją galimam pažeidimui ištirti.
. Bet koks persekiojimas ar priešiškas elgesys su darbuotoju ar kandidatu, pretenduojančiu į laisvą darbo vietą, pateikusiu skundą dėl diskriminacijos ar kitų jo lygių galimybių pažeidimo, yra draudžiamas ir laikomas darbo pareigų pažeidimu, už kurį gali būti taikoma atsakomybė, numatyta Lietuvos Respublikos darbo kodekse ar Lietuvos Respublikos  valstybės  tarnybos  įstatyme bei kituose  Lietuvos  Respublikos teisės aktuose.

 SKYRIUS


. Aprašas peržiūrimas ir atnaujinamas esant poreikiui arba pasikeitus Lygių galimybių politikos reguliavimo teisės aktams.
. Darbuotojai su šia politika yra supažindinami pasirašytinai arba elektroninėmis priemonėmis ir privalo laikytis joje nustatytų įpareigojimų bei atlikdami savo darbo funkcijas vadovautis šioje politikoje nustatytais principais.
________________________________


PATVIRTINTA

TELŠIŲ RAJONO SAVIVALDYBĖS ADMINISTRACIJOS
LYGIŲ GALIMYBIŲ 2025–2027 METŲ VEIKSMŲ PLANAS

Telšių rajono savivaldybės administracija (toliau – Administracija) skatina lygybę ir įvairovę, netoleruoja diskriminacijos visose savo veiklose. Administracija, įgyvendindama lygių galimybių politiką, visiems Telšių rajono savivaldybės administracijos darbuotojams, tarnautojams (toliau – Administracijos darbuotojai) siekia sukurti palankią, saugią, draugišką darbo aplinką, gerindama pačios Administracijos įvaizdį ir didindama darbo efektyvumą. Telšių rajono savivaldybės administracijos lygių galimybių 2025–2027 metų veiksmų planas (toliau – Veiksmų planas) sukurtas siekiant atkreipti Administracijos darbuotojų dėmesį į lygių galimybių svarbą ir skatinti pokyčius šioje srityje. Veiksmų planas pirmiausia prisideda prie lygių galimybių politikos ir jos įgyvendinimo Administracijoje organizaciniu lygmeniu, siekiant nustatyti ir įgyvendinti konkrečius uždavinius, gerinančius Administracijos darbuotojų poreikius lygių galimybių srityje. 

Nr.	Tikslas	Uždavinys	Priemonė	Terminas	Atsakingas vykdytojas	Siekiami rezultatai	Siekiamas pokytis
VIEŠINIMAS, KOVA SU STEREOTIPAIS, SĄMONINGUMO IR PAKANTUMO ĮVAIROVEI DIDINIMAS
1.	Siekti, kad visiems Administracijos darbuotojams būtų žinomas lygių galimybių politikos ir jos įgyvendinimo tvarkos aprašas. 	Užtikrinti, kad kiekvienam Administracijos darbuotojui būtų prieinamas ir pažįstamas lygių galimybių politikos ir jos įgyvendinimo tvarkos aprašas.	Naujus Administracijos darbuotojus supažindinti su Lygių galimybių politikos ir jos įgyvendinimo tvarkos aprašu.	Nuolat	Bendrųjų reikalų skyrius.		Teisės ir personalo skyrius.		95 proc. Administracijos darbuotojų yra susipažinę su Lygių galimybių politikos ir jos įgyvendinimo tvarkos aprašu.	Administracijos darbuotojas yra susipažinęs su Lygių galimybių politikos ir jos įgyvendinimo tvarkos aprašu, žino Politikos nuostatus ir principus.
2.																									Didinti Administracijos darbuotojų sąmoningumą lygių galimybių, lyčių lygybės  srityse, keičiant nusistovėjusius stereotipus ir mažinant diskriminacijos apraiškas.	Didinti Administracijos darbuotojų sąmoningumą, lygių galimybių, lyčių lygybės tema.	Suorganizuoti seminarą  ir / ar grupinę diskusiją                                  lygių galimybių, lyčių lygybės tematika.	1 kartą per metus	Asmuo atsakingas už lygių galimybių politikos įgyvendinimą, priežiūrą ir kontrolę.			NVO ir kiti partneriai.	Suorganizuota 1 lygių galimybių, lyčių lygybės paskaita (mokymai), kurioje                                 dalyvavo 50 proc. Administracijos darbuotojų.	Seminaras (diskusijos) apie               lygias galimybes ir  lyčių lygybės užtikrinimo svarbą didins Administracijos darbuotojų sąmoningumą ir  keis šiomis  temomis nusistovėjusius stereotipus.
		Kelti Administracijos darbuotojų kompetencijas atpažįstant priekabiavimą dėl asmens tapatybės bruožų, identifikuojant ir atpažįstant diskriminaciją hipotetinėse situacijose.	Suorganizuoti paskaitą (mokymus ar diskusiją), padedančią identifikuoti diskriminacijos apraiškas                                           darbo aplinkoje, Administracijos darbuotojams.	Iki 2027 m. gruodžio 31 d.	Asmuo atsakingas už lygių galimybių politikos įgyvendinimą, priežiūrą ir kontrolę.			NVO ir kiti partneriai.	Suorganizuota 1 paskaita (mokymai, diskusija), kurioje  dalyvavo 50 proc. Savivaldybės administracijos darbuotojų.		Administracijos darbuotojai gebės atpažinti diskriminaciją ir identifikuoti pagal bruožą, skatindami nepakantumą ir reagavimą į susidariusias tokio pobūdžio situacijas.	Didėjantis sąmoningumas formuoja ir gerina bendravimo kultūrą.	
					ASMENINIO IR PROFESINIO GYVENIMO DERINIMAS
3.	Siekti, kad Administracijos darbuotojams būtų užtikrintos lygios galimybės.	Sudaryti Administracijos darbuotojams palankias sąlygas derinti šeimos įsipareigojimus ir  darbą.	Sudaryti galimybes Administracijos darbuotojams dirbti nuotoliniu būdu, vadovaujantis administracijos direktoriaus įsakymo dėl nuotolinio darbo nuostatomis.		Nuolat	Administracijos vadovai		Administracijos padalinių vadovai		Teisės ir personalo skyrius		Pagal galimybes suteikta teisė dirbti  nuotoliniu būdu, lanksčiu darbo  grafiku.	Telšių rajono savivaldybės administracija– darbdavė, užtikrinanti profesinio ir asmeninio gyvenimo suderinimo sąlygas, kuriai svarbi darbuotojų emocinė gerovė.	
4.	Stiprinti pagalbą Administracijos darbuotojams, grįžusiems iš vaiko priežiūros atostogų.	Organizuoti Administracijos darbuotojams konsultacijas ir mokymus.	Iš vaiko priežiūros               atostogų grįžusiems Administracijos darbuotojams suteikti mentoriaus pagalbą,  sudaryti sąlygas dalyvauti  mokymuose, padėti integruotis darbo vietoje. 		Nuolat	Administracijos direktorius	Sudarytos sąlygos atnaujinti savo darbo įgūdžius, prireikus paskirti mentorių.	Greitesnė adaptacija ir pridėtinė vertė organizacijai.
											LYČIŲ LYGYBĖ
5.	Siekti lyčių pusiausvyros lyderystės ir sprendimų priėmimo  procesuose.								Tobulinti lyčių lygybės aspekto integraciją darbuotojų atrankose.	Užtikrinti, kad darbuotojų paieškos skelbimai būtų nediskriminuojantys lyties pagrindu, nesiremtų lyčių stereotipais.			Nuolat				Savivaldybės vadovai		Teisės ir personalo skyrius	Vykdoma nuolatinė stebėsena  ir, esant neatitikimų, teikiamos rekomendacijos dėl	lyčių lygybės aspekto išlaikymo.	Telšių rajono savivaldybės administracija –  atvira abiem lytims  darbovietė.		
STEBĖSENA IR (ĮSI)VERTINIMAS
6.		Užtikrinti lygių  galimybių veiksmų plano priemonių	vykdymo stebėseną.	Atlikti lygių galimybių              veiksmų plano  priemonių įgyvendinimo vertinimą.	Parengti lygių                     galimybių	veiksmų plano priemonių vykdymo                              ataskaitą,	rezultatus viešinant Savivaldybės interneto svetainėje.	Kasmet iki	sausio 31 d.	Asmuo atsakingas už lygių galimybių politikos įgyvendinimą, priežiūrą ir kontrolę.	Atliktas lygių galimybių veiksmų  plano priemonių vykdymo vertinimas, informacija iki kiekvienų metų sausio 31 d. paskelbta Savivaldybės interneto svetainėje.	Nuolatinė lygių galimybių plano priemonių vykdymo	rezultatų stebėsena  leis užtikrinti efektyvesnį lygių  galimybių įgyvendinimą Administracijoje, tobulinti įrankius, priemones, užtikrinančias lygias galimybes.

Esant poreikiui, Telšių rajono savivaldybės administracijos lygių galimybių 2025–2027 metų veiksmų planas gali būti peržiūrimas, keičiamas ir (ar) papildomas.
_______________

